25/10/2019 | Administración LocalMunicipal
Cedeira
Bases sub. act. deportivas

BASES REGULADORAS PARA A CONCESIÓN DE SUBVENCIÓNS PARA ACTIVIDADES DE CLUBS E ENTIDADES DEPORTIVAS DE CEDEIRA PARA O EXERCICIO 2019 Primeira.–Introdución. Estas normas serán de aplicación ás peticións de subvención presentadas para actividades a realizar por clubes e entidades deportivas inscritas no rexistro municipal de asociacións do Concello de Cedeira para o ano 2019. A presente convocatoria de subvencións será instruída pola Concellaría de Deportes, resolvéndose pola Xunta de Goberno. Segunda.–Requisitos dos beneficiarios/as. Poderán solicitar esta subvención todos os clubes e asociacións deportivas de Cedeira que reúnan, no momento de presentar a solicitude de subvención, os seguintes requisitos: a) Estar inscrito no Rexistro Municipal de Asociacións, coa documentación actualizada ou ter solicitada a actualización b) Estar inscritos en Rexistro de Entidades deportivas da Comunidade Galega, coa documentación actualizada ou ter solicitada a actualización. c) Será indispensable para optar á subvención ter xustificada a concedida, no seu caso, o ano anterior. d) Estar en posesión dun seguro de responsabilidade civil que cubra os danos derivados da actividade do club fronte a terceiros. e) Acharse ao corrente no cumprimento das obrigacións tributarias ou fronte á Seguridade Social impostas polas disposicións vixentes, na forma que se determine regulamentariamente. f) Non ser sancionado mediante resolución firme coa perda da posibilidade de obter subvencións segundo esta lei ou a Lei Xeral Tributaria. g) Non estar incurso en ningunha das circunstancias a que se refiren os artigos 13.2 da Lei 38/200, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia. Terceira.–Obxecto da subvención. As presentes bases terán como finalidade apoiar e mellorar a práctica deportiva dos clubes e entidades deportivas, subvencionando os programas de actividades deportivas a desenvolver, referidos a proxectos de iniciación deportiva, fomento da práctica e competición deportiva; poidendo consistir en programas, eventos ou competicións deportivas concretas ou na actividade ordinaria anual do clube ou entidade deportiva solicitante. Non son obxecto desta subvención os investimentos, entendendo como tales os gastos de natureza inventariable; tendo esa consideración os bens inmobles, mobles e outros susceptibles de inventario e, en todo caso, aqueles cun importe unitario superior a 100 €. Cuarta.–Criterios de concesión. O procedemento asignado para a concesión das distintas solicitudes será en réxime de concorrencia competitiva, mediante a aplicación dos criterios de concesión que se desenvolven nestas bases e referidos ao ano 2019. A contía da subvención concederase segundo os puntos que obtivesen en aplicación dos criterios seguintes: 1.–Deporte base. Enténdese por deporte base ou escolas deportivas, toda actividade destinada a fomentar o coñecemento do deporte dunha especialidade dada, desde as categorías inferiores ata xuvenís (inclusive). Acreditación. –Declaración xurada (Anexo B) asinada dixitalmente polo Presidente ou Secretario da entidade solicitante, na que se poña de manifestó a existencia de desportistas nados nos anos que se indican. Puntuación. –A puntuación máxima por este criterio será de 30 puntos.2.–Fomento da participación femenina no deporte. Valórase a participación femenina nas distintan modalidades deportivas, computando o número de mulleres federadas sobre o total de deportistas federados da entidade solicitante. Acreditación. –Declaración xurada (Anexo B) asinada dixitalmente polo Presidente ou Secretario da entidade solicitante. Puntuación. –A puntuación máxima por este criterio será de 20 puntos.3.–Organización de actividades, torneos, eventos, etc. Puntuarán neste apartado os eventos deportivos en xeral que se realicen no termo municipal durante o 2019, sendo indiferente que sexan eventos deportivos federados ou non e con independencia das categorías participantes (benxamín, cadetes, etc), tanto feminina como masculina e da súa duración nun ou varios días (exemplos: actividades durante as festas patronais, semana deportiva, etc). Acreditación. –Declaración responsable (anexo B) acompañada da presentación de carteis, anuncios, folletos, panfletos, publicidade nas páxinas web. Puntuación: 1 punto por actividade realizada, cunha puntuación máxima 10 puntos 4.–Antigüidade do club (segundo a data de constitución do clube ou asociación). Acreditación. –Mediante a presentación do Cif, onde se recolle a data de constitución. Puntuación. –A puntuación máxima 6 puntos 5.–Número de deportistas que compoñen o club ou entidade deportiva. Valórase o número de deportistas federados que conforman o club a data de presentación da solicitude da subvención, independentemente das súas categorías. Acreditación. –Declaración xurada (Anexo B) asinada dixitalmente polo presidente ou secretario da entidade solicitante. Puntuación. –A puntuación máxima 30 puntos.6.–Número de técnicos deportivos titulados e acreditados. Enténdese por adestrador a aquela persoa que teña o clube ou entidade deportiva solicitante para preparar ao equipo na práctica da actividade deportiva correspondente. Esta persoa deberá dispor do título en vigor que lle faculte para iso. Acreditación. –Copia dos títulos das persoas que desempeñen as actividades de adestradores. Puntuación. –A puntuación será en función do territorio que habilite para o desempeño da función de adestrar, a puntuación máxima 20 puntos.7.–Menor importe da cota mensual. A determinación da puntuación farase atendendo ao importe anual de ingresos polas cotas emitidas entre o número de deportistas dividido entre 12 mensualidades. Acreditación. –Declaración xurada (Anexo B) asinada dixitalmente polo Presidente ou Secretario da entidade solicitante. Puntuación. –A puntuación máxima 25 puntos.8.–Emprego da lingua galega na difusión e propaganda de todas as actividades ás que se refire o apartado 3 da cláusula cuarta: eventos deportivos en xeral que se realicen no termo municipal durante o 2019 comprendidos na Declaración responsable (anexo B) acompañada da presentación de carteis, anuncios, folletos, panfletos, publicidade nas páxinas web. Acreditación. –Mediante a presentación de carteis, anuncios, folletos, panfletos, capturas páxinas web, circulares cos socios relativos as actividades realizadas polo club.5 puntos.9.–Compromiso de colaborar coa Concellaría de Servizos Sociais para que ningún menor en risco de exclusión social quede fóra dos clubes ou entidades deportivas por razóns económicas. Exixirase informe de Servizos sociais acreditativo de que ninguna das asociacións se negaran a colaborar con esta concellería para a practica deportivas dos menores en que se acredite unha situación económica negativa para facer fronte a devanditos pagos.20 puntos Quinta.–Documentación para as solicitudes. As solicitudes, presentaranse, a través da sede electrónica (https://sede.cedeira.es) e formalizaranse mediante o modelo de instancia (Modelo Anexo A), e irá acompañada da seguinte documentación: 1. Declaración responsable e solicitude de subvención (Modelo Anexo A). 2. Declaración responsable relativa ás circunstancias puntuables (modelo Anexo B). 3. Fotocopia do DNI do representante da Asociación que asine as declaración (presidente ou secretario). 4. Certificado da composición da xunta directiva con indicación nomeada dos representantes da entidade ou clube solicitante.5. Orzamento detallado do proxecto ou programa para o que se solicita a subvención, indicando ingresos e gastos por conceptos, subscrito polo Presidente do clube ou entidade deportiva.6. Memoria descriptiva do proxecto ou programa de actividades para o ano 2019. (Modelo Anexo D). 7. Copia da póliza en vigor acreditativa de estar en posesión dun seguro de responsabilidade civil fronte a terceiros, acompañada do último recibo de pago.8. Documentos xustificativos da titulación dos técnicos deportivos.9. Acreditación de estar ao corrente coa Seguridade Social e Facenda. No caso de que o importe solicitado supere os 3.000,00 € a acreditación consistirá na presentación dos correspondentes certificados. Cando a solicitude non reúna os requisitos establecidos ou non incorpore a documentación esixida, requirirase á entidade interesada mediante calquera medio acreditativo de que se realizou o requirimento para que, nun prazo de 10 días hábiles, emende a falta ou acompañe os documentos preceptivos, con indicación de que, se así non o fixese, terase por desistido da súa petición, procedéndose en consecuencia ao seu arquivo sen máis trámite. As entidades deportivas que soliciten subvencións para actividades e investimentos non teñen que presentar a documentación esixida por duplicado, é suficiente que a presenten acompañando a unha das solicitudes. Sexta.–Comisión Avaliadora, Concesión e Seguimento das Bolsas. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude dos que se formulará a proposta de resolución. A Comisión de Valoración estará composta polo titular da Concellería de Deportes D. Ramon Julian Villamide Soblechero, polo titular da Concellería de Facenda D. Gabriel Ricardo Jaime Gerardo Ejeda Anatoliev, pola Axente de Emprego e Desenvolvemento Local, e por persoal dos Servizos Económicos do Concello. A tramitación das solicitudes conlevará unha preavaliación das mesmas na que se verificará o cumprimento das condicións para adquirir a condición de beneficiario da subvención. Para a verificación da inscrición no rexistro municipal de asociacións, unirase un informe acreditativo pola persoa responsable do devandito rexistro. A Xunta de Goberno Local acordará a concesión ou denegación das subvencións a proposta da Comisión de Valoración e previo informe de fiscalización pola Intervención municipal. Contra o acordo que adopte cabe interpoñer recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses a contar dende o día seguinte á recepción da notificación da resolución. Sétima.–Prazo de presentación. O prazo de presentación de solicitudes será de 15 hábiles a contar desde o día seguinte da publicación do extracto da convocatoria no Boletín Oficial da Provincia, unha vez publicadas a convocatoria na Base de Datos Nacional de Subvención. Oitava.–Crédito orzamentario e importe das bolsas. O importe máximo das subvencións que se concedan ao amparo da presente convocatoria ascende a 30.000,00 €, e faranse efectivas con cargo á aplicación 341.489.00 do orzamento municipal do Concello de Cedeira para o exercicio 2019. O importe da subvención que se conceda a cada entidade será o resultado de aplicar o seguinte reparto: En ningún caso o importe da subvención que se aboará poderá superar o 70 por cento do importe definitivamente executado. No caso de que a proposta inicial de subvencións supere o límite orzamentario da convocatoria (30.000,00 €), axustarase proporcionalmente o importe de cada subvención entre todas as solicitudes admitidas. Novena.–Réxime de compatibilidade. As subvencións concedidas serán compatibles con outras subvencións, axudas ou ingresos coa mesma finalidade, procedentes de calquera outra administración, sempre que a totalidade das axudas non supere o custo das actividades. As entidades que reciban subvención están obrigadas a facilitar os datos que lle sexan solicitados polo Concello. Quedan excluídas destas subvencións as asociación ou entidades coas que o Concello estableza convenio ou subvención nominativa. Estas subvencións son incompatibles con outras subvencións para actividades convocadas polo Concello de Cedeira. Décima.–Prazo e forma de xustificación. A data límite para executar a subvención outorgada será o 30 de novembro de 2019, polo total do gasto proposto, tendo en conta o límite da subvención concedida. O lapso temporal a que deben referirse os gastos xustificados, incluíndo o pagamento, é o comprendido entre o 1 de xaneiro e o 30 de novembro de 2019. O prazo de xustificación remata o 15 de decembro e a dita xustificación realizarase mediante a presentación na sede electrónica (https://sede.cedeira.es) da documentación sinalada a continuación no Rexistro do Concello e deberán cumprir os seguintes requisitos:  Memoria da realización da actividade efectuada.  Relación clasificada dos gastos subvencionados (modelo Anexo C).  Facturas orixinais ou copias nas que os conceptos expresados nos xustificantes de gasto serán obrigatoriamente os que foran motivo da subvención. O beneficiario deberá figurar obrigatoriamente como destinatario da factura. Cumprir os requisitos técnicos esixidos pola normativa que regulen as características da factura e o seu contido. Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento.  Balance xustificativo de ingresos e gastos do total das actividades subvencionadas.  Certificado dos ingresos da actividade/s subvencionada/s, que comprenderá a propia achega do Concello, cotas, axudas públicas ou privadas, así como os demáis ingresos derivados das actividades, asinado pola Secretaría ou Tesourería da entidade co visto bo da Presidencia.  Declaración doutras axudas ou subvencións públicas para financiar as mesmas actividades con indicación de importe.  Declaración asinada polo responsable da entidade beneficiaria de que a subvención se destinou ós mesmos fins para os que foi solicitada e concedida.  Declaración responsable ou, no caso de que o importe da subvención supere os 3.000,00€, certificados de estar ao corrente no cumprimento das obrigas tributarias e coa seguridade social.  Documentación gráfica da actividade onde conste a colaboración do Concello de Cedeira. No caso de que os eventos subvencionados fosen executados con anterioridade á publicación destas bases, o cumprimento da obriga de difusión pública considerase cumprida mediante anuncio nun diario ou periódico no que se informe publicamente da subvención do concello e das actividades subvenionadas.  Certificado da conta bancaria en que se aboará a subvención.  Certificado bancario do número IBAN ou documentación similar. Se deberá xustificar a totalidade do gasto proposto na solicitude de subvención presentada. O acordo de concesión indicará o importe que ten que xustificar cada beneficiario. O importe que se aboará será o resultado de aplicar ao importe validamente xustificado a porcentaxe de subvención aplicable, sen que poida en ningún caso superar o importe outorgado pola Xunta de Goberno. O importe xustificado se deberá corresponder cos conceptos recollidos na solicitude inicial. Unicamente se admitirán incrementos nos conceptos iniciais que non superen o 50 por cento do importe inicial. Unha vez xustificada correctamente a subvención concedida, esta será aprobada pola Xunta de Goberno Local para o seu pagamento. Undécima.–Conceptos subvencionables. Considéranse gastos subvencionables os seguintes: a) Compra de trofeos. b) Compra de material non inventariable ou funxible (importe unitario inferior a 100 €) (balóns, redes, camisetas, etc.). Non serán xustificables os gastos de investimento. c) Gastos de desprazamentos (aluguer de medios transporte, aloxamento e manutención (Hoteis, Albergues, etc.,) necesarios para a participación en encontros e competicións deportivas. Deberase acreditar suficientemente a relación co evento deportivo na correspondente memoria xustificativa. d) Gastos de aluguer de pistas deportivas. e) Gastos federativos, mutuas, arbitraxes das competicións, etc. Os gastos derivados da participación habitual en competicións oficiais federadas. (Arbitraxes, taxas federativas,.) que non foran aboados polos deportistas. f) Nóminas do persoal técnico e seguridade social, cos requisitos legais. g) Gasto do mantemento do club. Os gastos de mantemento e funcionamento da entidade solicitante. (Telefonía, luz, auga, material oficina funxible, administración, seguros e outros directamente relacionados coa actividade do club h) Carteis, impresos, pancartas, publicidade medios de comunicación para a divulgación das actividades e actos da entidade. k) Seguros para a práctica e a organización deportiva: Responsabilidade civil, accidente deportivo, asistencias sanitarias federativas. En ningún caso serán subvencionables: a) Os intereses debedores das contas bancarias b) Intereses, recargas e sancións administrativas e penais c) Os gastos de procedementos xudiciais. d) Os gastos derivados de celebracións gastronómicas (xantares, comidas, ceas, pinchos, etc) e) Gastos por elementos inventariables f) Os gastos pola adquisición de bebidas alcohólicas de calquera tipo, así como tabaco ou outros produtos considerados lesivos para a saúde. Non se terá en conta na súa totalidade, a factura ou xustificante de gasto que conteña algún destes conceptos. Tampouco serán subvencionables aqueles programas nos que se inclúa algunha das seguintes accións: a) Actividades que promovan ou xustifiquen calquera forma de discriminación por razón de raza, sexo, relixión, ou calquera outra que atente contra os dereitos fundamentais da persoa. b) Aquelas que fomenten ou poidan incitar, directa ou indirectamente, ao uso de drogas, alcol ou tabaco, ou que realicen apoloxía do consumo das mesmas. Duodécima.–Documentación e pago. O pagamento da subvención farase mediante transferencia ao número IBAN achegado. Décimo terceira.–Fiscalización. O Concello de Cedeira resérvase o dereito de realizar un seguimento das actividades subvencionadas con estas axudas, podendo esixir á entidade deportiva unha explicación detallada e documental dos gastos presentados. Tamén poderá anular calquera subvención concedida cando ao seu xuízo, exista incumprimento das requisitos necesarios para obtención da subvención. Décimo cuarta.–Obrigacións dos beneficiarios. Son obrigacións dos beneficiarios as que se sinalan na Lei 38/2003 de 17 de novembro, así como: – Someterse ás actuacións de comprobación da veracidade da documentación presentada, para todos os efectos, así como ás inspeccións e controis que se estimen necesarios para verificar a correcta aplicación da subvención concedida, achegando toda a información que lle sexa requirida no exercicio das devanditas actuacións. – Xustificar a subvención concedida, presentando na sede electrónica os documentos que se establecen nas bases. – En toda a publicidade relativa ao obxecto da subvención deberá figurar que dita actividade ou investimento está subvencionado polo Concello de Cedeira ou cando menos o escudo do Concello. – Comunicar ao Concello de Cedeira a obtención doutras subvencións, axudas, ingresos ou recursos que financien a súa actividade, concedidas con posterioridade á data de presentación da solicitude inicial conforme á base Quinta – É tamén obriga do beneficiario de facilitar toda la información que lle séa requirida pola Intervención Xeral da Comunidade Autónoma, o Tribunal de Contas e o Consello de Contas no exercicio das súas funcións de fiscalización e control do destino das subvencións. – Estar ao corrente no cumprimento das obrigas coa seguridade social e tributarias; non estar incurso en ningunha das circunstancias a que se refiren os artigos 13.2 da Lei 38/200, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia e, en xeral, cumprir os requisitos para ser beneficiario de subvencións. Décimo quinta.–Infraccións, sancións e reintegro. O incumprimento dalgunha das bases previstas poderá implicar a ofbria de reintefro parcial ou total dos fondos percibidos, así como o pagamento dos xuros de mora que se perciban dendo o dia no que se realizou o pagamento ata o momento no que se acorde a procedencia de reintegro. O procedemento de reintegro realizarase de oficio e na súa tramitación seguirase o disponsto nos artigos 41 e seguintes da Lei 38/2003 do 17 de novembro, Xeral de subvencións e nos artisos 91 e seguintes do seu Regulamento (Real Decreto 887/2006, do 21 de xullo), para o que se lle dará en todo caso audiencia ao interesado. En todo caso o incumprimento das obrigas de colaboración coa Concelleria de Servizos Sociais considerarase infracción grave, segundo disposto no artigo 57 da Lei xeral de subvencións. O procedemento de reintegro axustarase ao establecido nos artigos 41 e seguintes da Lei 38/2003 Xeneral de Subvencións. Disposición final No que non ven previsto na presente Convocatoria será de aplicación o disposto na Lei 38/2003, do 17 de novembro, Xeral de Subvencións, Lei 9/2007, do 13 de xuño, de subvencións de Galica, R. D.887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións, a Lei 39/2015 do 1 de outubro, do procemento administrativo común das Administración Públicas, así como a lei 19/2003, do 9 de decembro, de transparencia, acceso a información pública e bó goberno. Cedeira, 21 de outubro de 2019. O alcalde Asdo.: Pablo Diego Moreda Gil